Λίγο πριν βρεθεί ενώπιον του ανακριτή Γρεβενών για την απολογία του, ο 45χρονος που κακοποιούσε σεξουαλικά 12χρονη, με τη συναίνεση μάλιστα της μητέρας της, έφθασε στο σημείο να ζητήσει σε γάμο την ανήλικη, σε μία απέλπιδα προσπάθεια να αποφύγει τις συνέπειες των πράξεών του.

Ο 45χρονος πατέρας δύο παιδιών, συνελήφθη επ’ αυτοφώρω μέσα στο σπίτι του σε χωριό των Γρεβενών ενώ βρισκόταν γυμνός στο κρεβάτι του με το κορίτσι.

Σύμφωνα με τοπικά μέσα ενημέρωσης, ο ίδιος και η οικογένεια της μικρής είναι σύμφωνοι για το γάμο (!)

Εισαγγελέας και ανακριτής καλούνται τώρα, μετά την απολογία του, να αποφασίσουν για την τύχη του.

Κατηγορούμενη στην υπόθεση είναι και η μητέρα του κοριτσιού, που φέρεται να επέτρεπε έναντι αμοιβής την κακοποίηση της ορφανής από πατέρα, κόρης της.